Ģeoloģiskais dabas piemineklis **Dāvida Dzirnavu avoti**

MK 175. noteikumu piel. Nr. 68

**Detalizēts apraksts**

**Adrese**

Cēsu novadā, Vaives pagastā, Gaujas nacionālajā parkā, Natura 2000 teritorijā.

Ģeogrāfiskās koordinātes E25 23,268' un N57 16,085', jeb x583696, y348082 LKS92 sistēmā.

**Ģeogrāfiskais novietojums**

Vaives senlejas nogāzē, Vidzemes augstienes un Gaujavas zemienes robežjoslā.

**Ģeoloģiskie veidojumi**

Avotu un avoksnāju grupa ar lielu ūdensdevi, kas izgulsnē dzelžainu avotkaļķi.

**Izmēri**

Dabas pieminekļa platība 9,68 ha.

**Debits**

34 avoti summā 35 l/sek (18).

**Unikālās vērtības**

Liela un krāšņa avotu un avoksnāju grupa.

**Ainaviskuma raksturojums**

Liela un krāšņa avotu un avoksnāju grupa.

**Stratigrāfija**

Avoti izplūst no augšdevona Franas stāva Pļaviņu svītas dolomītiem.

**Uzbūve**

Pazemes ūdeņi izplūst senlejas nogāzē, veidojot avotus, strautus ar ūdenskritumiem un avoksnājus.

**Viela**

Kalcija hidrogēnkarbonātu un dzelzs savienojumus saturošu ūdeņu izplūde.

**Procesi**

Šā brīža procesi dabas pieminekļa teritorijā izpaužas kā avotu izplūde un avotkaļķu, un dzelzs hidroksīdu izgulsnēšanās no ūdeņiem, kā arī avoksnāju kūdras slāņa uzkrāšanās.

**Dabas aizsardzība**

Dabas pieminekļa teritorijā atrodas Eiropas nozīmes biotopi – avoti, kuri izgulsnē avotkaļķus (7220) un minerālvielām bagāti avoti un avoksnāji (7160).

**Citas vērtības**

Nozīmīgs tūrisma objekts.

**Stāvoklis**

Stāvoklis vērtējams kā labs.

**Bojājumi**

Nav būtisku bojājumu.

**Apdraudējumi**

Nesakārtotas infrastruktūras apstākļos var notikt avoksnāju izbradāšana.

**Apsaimniekošana**

Labiekārtojuma infrastruktūra un informācija par dabas pieminekli teritorijā ir nepietiekama.

**Piezīmes**

Apraksts, novērtējumi un robežu izmaiņu pamatojums balstīti uz līgumdarba pētījuma apsekojuma un literatūras datiem (28).

**Novērtējumi**

Unikālās vērtības - 4

Ainaviskums - 5

Zinātniskais novērtējums:

Stratigrāfija - 3

Uzbūve - 4

Viela - 4

Procesi - 5

Citas vērtības - 4

Novērtējumu summa - 29

**Robežu izmaiņu pamatojums**

Līdzšinējā dabas pieminekļa platība 2,87 ha. Aizsargājamās teritorijas robežas izmainītas, pieskaņojot tās zemes kadastru un lietojuma veidu izvietojumam, kā arī iekļaujot avotus Vaives kreisā krasta nogāzē lejējāk pa upi. Šā brīža dabas pieminekļa platība ir 9,68 ha.

**Ieteikumi aizsardzībai un apsaimniekošanai**

Saglabāt turpmākiem zinātniskiem pētījumiem, ainaviska teritorija, nepieciešama biotopusaglabāšana. Nepieciešama teritorijas labiekārtošana, kuru veicot varētu sadarboties ar Latvijas lauksaimniecības universitāti, kas Dāvida dzirnavas izmanto kā lauka prakšu bāzi.

Unikālās vērtības, 1   2   3   4   5      
1- nenozīmīgs,   
2- maznozīmīgs,   
3- vietāja mēroga nozīmīgs,   
4- reģiona mēroga nozīmīgs;   
5- LV vai starptautiski nozīmīgs , unikāls  
  
Ainaviskums, 1   2   3   4   5      
1- neglīts,   
2- ainavā neizpaužas kā pozitīvi vērtējams elements,   
3- parasts, nedaudz vairo ainavas vērtīgumu;   
4- skaists, glīts, bet ne izcils;   
5- izcili krāšņs  
  
Stratigrāfija, 1   2   3   4   5      
1- nenozīmīgs sīks,   
2- maznozīmīgs vai neizteiksmīgs,   
3- parasts raksturīgs konkrētās svītas atsegums,   
4- viens no lielākajiem konkrētās svītas atsegumiem, bet nav stratotips ,    
5- svītas stratotips vai unikālu fosīliju atradne  
  
Uzbūve, 1   2   3   4   5      
1- nav novērojamas nekādas raksturīgas uzbūves detaļas,   
2- neizteiksmīgs slāņojums,   
3- parasts, raksturīgs slāņojums; raksturīgi reljefa veidojumi  
4- kādi retāk sastopami vai īpaši izteikti slāņojuma veidi, plaisainums, ieslēgumi, reljefa veidojumi;   
5- īpaši izteiksmīgs vai neparasts slāņojums, reljeefa veidojums, atseguma forma u.c.  
  
Viela, 1   2   3   4   5      
1- vieliskais sastāvs nav nosakāms, piemēram, biezā apauguma dēļ,   
2- nedroši nosakāmi sastāva ieži, neizteiksmīgi,   
3- parasti ieži,   
4- savdabīgi, raksturīgi ieži vai minerālu izpausmes;   
5- kādas retas vai neparastas minerālu izpausmes; reti sastopami, bet raksturīgi ieži  
  
Procesi, 1   2   3   4   5      
1- nekādi īpaši procesi nav novērojami;   
2- novērojamas mazaktīvas atsevišķu procesu izpausmes, piemēram virsmas atslāņošanās vai nobiru veidošanās, ūdeņu atslodze,   
3- raksturīgi procesi, piem., izskalošana vai avotu erozija;   
4- raksturīgi un aktīvi procesi, kas pastāvīgi ietekmē atsevišķas dabas pieminekļa daļas   
5- pastāvīgi notiekoši raksturīgi procesi, kas nosaka nepārtraukti mainīgu atseguma veidolu, piemēram, viļņu erozija vai ūdenskrituma izraisīta aktīva erozija  
  
Citas vērtības, 1   2   3   4   5      
1- nekā nozīmīga nav,   
2- neliels nozīmīgums dzīvajai dabai, kultūrvēsturei, tūrismam;   
3- apaugumā atsevišķas retākas sugas vai vietējas nozīmes tūrisma objekts, vai ir vairāki seni iegravējumi;   
4- retu sugu atradne, populārs tūrisma objekts, kulta vieta, nozīmīgu teiku vieta utml.;   
5- kāds no LV simboliem (piem., Zvārtas iezis vai Skaņaiskalns), vienīgā kādas sugas atradnes vieta, īpaši nozīmīga kulta vieta utml.